Arıkan juoksi vanhalla nimellään Kenian väreissä vuoteen 2011 saakka ennen kuin vaihtoi nimensä ja sai Turkin kansalaisuuden. Hän karsiutui Istanbulin sisäratojen MM-kilpailuissa 2012 3 000 metrin alkuerissä. Hän voitti vuonna 2012 EM-kisoissa kultaa 10 000 metriltä ajalla 28.22,27 ja pronssia 5 000 metrin matkalta. Lontoon olympialaisissa hän oli 10 000 metrillä yhdeksäs ja karsiutui 5 000 metrillä alkuerissä. Maastojuoksun EM-kilpailuissa hän oli seitsemäs.